

**MART 2019. GODINE**

**SINDIKALNA ORGANIZACIJA SUDOVA ZA PREKRŠAJE CRNE GORE**

 **IZVJEŠTAJ O RADU NADZORNOG ODBORA**

 **ZA 2018. GODINU**



**SINDIKALNA ORGANIZACIJA SUDOVA ZA PREKRŠAJE CRNE GORE**

**Djel.br.16/19**

**Podgorica, dana 13. marta 2019. godine**

**IZVJEŠTAJ O RADU NADZORNOG ODBORA ZA 2018. GODINU**

U toku 2018. godine Nadzorni odbor Sindikalne organizacije sudova za prekršaje Crne Gore je radio u u sastavu: Slađana Bajović, Suzana Savović i Budimir Radulović.

Nadzorni odbor je uredno pozivan na sjednice Izvršnog odbora.

**Pregled članstva**

Sindikalna organizacija sudova za prekršaje Crne Gore ima 233 članova, dok je na početku 2018. godine taj broj iznosio 211, što znači da se u toku godine broj članova povećao za 22 ili za 10,43%.

U odnosu na strukturu, 26 članova ili 11,16% su sudije, dok je 207 ili 88,84% službenika i namještenika

**Raspolaganje članarinom**

Ukupna godišnja članarina za 2018. godinu iznosila je 13.382.11 eura, što je za 2.756,19 eura ili 25,94% više u odnosu na kraju 2017. godine kada je ista iznosila 10.625,92 eura. Razlog uvećanja članarine je povećanje broja članova sindikata u uvećanje zarada zaposlenih u zvanju samostalni referent koji čine opredjeljujući dio članstva.

Od ukupno 13.382,11 eura članarine 9.896.6 eura ili 73,95% je uplaćeno sa programa administracija (službenici i namještenici), dok je 3.485, 51 euro ili 26,05% uplaćeno sa programa prekršajni postupak (sudije).

Ukupna sredstva na računu u toku 2018. godine, sa prenijetih 1.085.07 eura iz 2017. godine, iznosila su 14.467.18 eura.

Ukupno po svim osnovama (jednokratne solidarne novčane pomoći članovima sindikata po osnovu bolesti, jednokratne novčane pomoći po osnovu rođenja djeteta, učešće u osmomartovskim aktivnostima, troškovi održavanja sajta, troškovi kupovine novogodišnjih poklona za djecu članova sindikata, učešće u humanitarnoj akciji, naknada tehničkom administratoru, troškovi u vezi sa učešćem ekipe na sportsko-rekreativnim susretima, materijalni troškovi u vezi sa radom Skupštine i članova Izvršnog i Nadzornog odbora, drugi manji materijalni troškovi, članarina sindikalnim asocijacijama, bankarska provizija) odliv sa računa je iznosio 12.755.42 eura, što je za 1.784,31 eura više u odnosu na 2017. godinu, kada je odliv iznosio 10.971.11 eura.

Na kraju godine na računu je ostalo je 1.711.76 eura ili 11,82%.

Na rashodnu stranu se prvenstveno uticali veliki izdaci vezani za kupovina novogodišnjih poklona za djecu, kupovina poklona za Međunarodni dan žena, isplata jednokratnih novčanih pomoć za rođenje djeteta i slično.

U narednoj tabeli dat je zbirni pregled prihoda i rashoda sindikalne članarine Sindikalne organizacije sudova za prekršaje za 2018. godinu.

|  |  |  |  |
| --- | --- | --- | --- |
| **Stanje na dan 01.01.2018. godine** | **Ukupni priliv u toku 2018. godine** | **Ukupni odliv sredstava u toku 2018. godine**  | **Stanje na dan 01.01.2019. godine** |
| **1.085.07** | **Po osnovu članarine i** | **Po osnovu uplata poslodavca ili drugih izvora** | **Uplate sindikalnim asocijacijama** | **Novčane pomoči članovima sindikata** | **Troškovi kupovine novogodišnjih i osmomartovskih poklona** | **Naknada tehničkom administratoru, hosting za sajt sindikata, troškovi učešće na sportsko-rekreativnim susretima** | **Materijalni troškovi za potrebe održavanja Skupštine, sjednica Izvršnog odbora, radnih sastanaka,putnih troškova članova organa I drugi manji materijalni troškovi** | **1.711,76** |
| **13.382,11** | **0** |
| **Ukupan priliv****13.382,11** | **1.861,37** | **1.420** | **5.576.77** | **1.661,00** | **2.236,28** |
| **Ukupno sredstava u 2018. godini****14.467,18** | **12.755,42** |

**UČEŠĆE POSLODAVCA U FINANSIRANJU SINDIKALNIH AKTIVNOSTI**

U toku 2018. godine, u smislu odredaba Opšteg kolektivnog ugovora poslodavac je uredno uplaćivao po 0,2% po zaradi zaposlenih reprezentativnom sindikatu po programu REKR-a.

Takođe, u mjesecu septembru, na zahtjev Sindikalne organizacije, poslodavac je direktno na račun agencije uplatio 10 aranžmana za članove naše sindikalne organizacije koji su učestvovali sportsko-rekreativnim susretima.

**JEDNOKRATNE NOVČANE POMOĆI**

U toku 2018. godine Sindikalna organizacija sudova za prekršaje Crne Gore je isplatila 10 jednokratnih novčanih pomoći za rođenje djeteta u ukupnom iznosu od 1.000,00 eura, kao i tri druge jednokratne pomoći u iznosu od 420,00 eura.

Svi podnijeti zahtjevi za novčanu pomoć su uredno isplaćeni članstvu.

Isključivo su isplaćivane nepovrtane pomoći, dok povratene pomoći (pozajmce) nijesu realizovane zbog nedovoljno sredstava kojima bi se obezbjedio ravnopravan i održiv mehanizam isplate pozajmica.

**TROŠKOVI ZA NOVOGODIŠNJE I OSMOMARTOVSKE POKLONE**

U toku 2018. godini realizovane su isplate za novogodišnje i osmomartovske poklone, u skladu sa Pravilnikom o raspolaganju članarinom i odlukama Izvršnog odbora. Za navedenu namjenu, uz plaćanja dijela rata za 2017. godinu, ukupno je utrošeno 5.576,77 eura.

**NAKNADA TEHNIČKOM ADMINISTRATORU, ODRŽAVANJE SAJTA I TROŠKOVI UČEŠĆA NA SPORTSKO-REKREATIVNIM SUSRETIMA**

U toku 2018. godine, u skladu sa aktima sindikata i odlukom Izvršnog odbora, za rad tehničkog administratora, plaćanje godišnjeg hosting za sajt i učešća članova na sportsko-rekreativnim susretima, utrošeno je ukupno 1.661,00eura.

**OSTALI TROŠKOVI**

Za materijalne troškove nastala usljed održavanja redovne skupštine Skupštine, sjednica Izvršnog odbora, radnih sastanaka, putnih troškova članova organa, bankarsku proviziju, kao i druge manje materijalne troškove, utrošeno je ukupno 2.236,28eura.

**UPLATE SINDIKALNIM ASOCIJACIJAMA**

Po osnovu uplate članarine i plaćanja sportske opreme, sindikalnim asocijacijama je u toku 2018. godine uplaćeno ukupno 1.861,37 eura.

**ZAKLJUČAK**

Imajući u vidu sve naprijed navedeno, Nadzorni odbor zaključuje da su Izvršni odbor i predsjednik Sindikalne organizacije u toku 2018. godine uredno, namjenski i u skladu sa mogućnostima raspolagali sindikalnom članarinom, te da je raspolaganje iste vršeno u skladu sa aktima Sindikata i interesima i potrebama članstva Sindikalne organizacije sudova za prekršaje Crne Gore.

**PREPORUKE**

Nadzorni odbor preporučuje da Izvršni odbor i predsjednik Sindikalne organizacije u toku 2019. godine prate održivost materijalno-finansijskog poslovanja u skladu sa Pravilnokom o raspolaganju sindikalnom članarinom, te da o istom uredno obavještavaju Nadzorni odbor.

**NADZORNI ODBOR**

 **SINDIKALNE ORGANIZACIJE SUDOVA ZA PREKRŠAJE CRNE GORE**

**Budimir Radulović**

**Suzana Savović**

**Slađana Bajović**